રન ફોર યુનિટીની દોડ આરંભ સ્થળેથી ધ-૪ સર્કલથી ઉદ્યોગ ભવન નજીક થઇ બેંક ઓફ બરોડ થઇ ચ-રોડ ઉપર વિધાનસભાની સામે થઇ સ્વર્ણિમ પાર્ક ખાતે સરદાર વલ્લભભાઇ પટેલની પ્રતિમા પાસે પૂર્ણ થઇ હતી. આ દોડમાં મોટી સંખ્યામાં નગરજનો, વિવિધ સંસ્થાઓ, બેંકોના કર્મચારીઓ અને પોલીસના જવાનો જોડાયા હતા. તે ઉપરાંત પ્રાંત અધિકારી ઋતુરાજ દેસાઇ, જિલ્લા પુરવઠા અધિકારી દક્ષાબેન રાંક, જિલ્લા સહકારી મંડળ રજિસ્ટ્રાર શ્વેતાબેન પટેલ, મામલતદાર ઝાલા પણ જોડાયા હતા. તે ઉપરાંત મોટી સંખ્યામાં કર્મયોગીઓ પણ રન ફોર યુનિટીમાં જોડાઇને દેશના લોખડી પુરૂષને ભાવાજંલિ અર્પી હતી.